На основу члана 46. Закона о локалној самоуправи („Службени гласник РС“, број 129/2007, 83/2014-др. Закон, 101/2016-др закон, 47/2018 и 111/2021- др.закон) у вези са чланом 70. Статута Општине Владичин Хан („Службени гласник Града Врања“, број 4/2019 и 28/2022), и члана 14. Правилника о начину, критеријуму и поступку доделу средстава из буџета Општине Владичин Хан за подстицање пројекте од јавног интереса које реализују удружења („Службени гласник Града Врања“, број 9/2019), разматрајући коначни предлог Комисије за доделу средстава удружењима за финансирање и суфинасирање пројеката од јавног интереса у општини Владичин Хан по расписаном јавном конкурсу за реализацију пројеката од јавног интереса у подршке материјално угроженим особама у 2025. години, Општинско веће Општине Владичин Хан на седници одржаној дана 02.06.2025. године, донело је:

**Р Е Ш Е Њ Е**

**О ДОДЕЛИ СРЕДСТАВА ЗА РЕАЛИЗАЦИЈУ ПРОЈЕКТА ОД ЈАВНОГ ИНТЕРЕСА У ОБЛАСТИ ПОДРШКЕ МАТЕРИЈАЛНО УГРОЖЕНИМ ОСОБАМА У 2025 ГОДИНИ**

**1.** Овим Решењем утврђује се расподела средстава опредељених Одлуком о буџету општине Владичин Хан за 2025. годину (Службени гласник Града Врања број 29/24 и 11/25) у укупном износу од 100.000 динара.

 **2.** Додељују се средства подносиоцма пројеката, и то:

|  |  |  |  |  |
| --- | --- | --- | --- | --- |
| Редни број | Број пријаве | Назив удружења и назив пројекта | Укупан број бодова | Додељени износ средстава за фининсирање |
| **1.** | 401-147 | Удружење пензионера општине Владичин Хан – пројекат „Унапређење и подршка угроженим особама“ | **80** | **100.000,00** |
| **УКУПНО** | **100.000,00** |

**3.** Носиоц одобреног пројекта обавезан је да у року од осам дана од дана пријема овог решења, доставе усклађен финансијски план пројекта са одобреним средствима Општинском већу Општине Владичин Хан у два примерка, изјаву да средства за реализацију одобреног програма нису на други начин већ обезбеђена, изјаву о непостојању сукуба интереса и интерни акт о антикорупцијској политици.

Након достављања усклађеног финансијског плана са одобреним средствима и изјавама из става 1. овог члана закључиће се уговор о финансирању .

**4.** Корисници одобрених средстава дужни су да у року од 15 дана по завршетку програма односно пројекта за који су додељена буџетска средства, а најкасније до краја текуће године, поднoсе извештај о реализацији тих програма и пројеката и доставе доказе о наменском коришћењу финансијских средстава: Одељењу за финансије и привреду Општинске управе Општине Владичин Хан и Комисије за доделу средстава удружењима за финансирање и суфинасирање пројеката од јавног интереса у општини Владичин Хан.

**5.**  Решење ступа на снагу даном доношења и исто објавити на интернет страници.

**6.** Решење доставити: Подносиоцу пројеката, председнику Комисији, Одељењу за финансије и привреду Општине Владичин Хан и архиви.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**Броj: 06-88/3/25-III**

 **ПРЕДСЕДНИК**

 **Горан Младеновић**